Gimė 1921 m. spalio 2 d. Kaune. 1940 m. baigė Kauno Aušros mergaičių gimnaziją, 1943 m. – Šiaulių prekybos institutą. 1957 m. baigė Vilniaus valstybinio pedagoginio instituto (VVPI) Gamtos-geografijos fakultetą, įgijo biologijos ir chemijos mokytojos specialybę.
1958–1968 m. – VVPI Botanikos katedros vyresnioji dėstytoja, 1968–1980 m. – docentė. 1958–1959 m. – VVPI Biologinės stoties vedėja.
1968 m. Leningrado A. Gerceno valstybiniame pedagoginiame institute apgynė mokslų kandidato disertaciją „Užklasinis skaitymas žmogaus anatomijos, fiziologijos ir higienos dėstymo procese“1. 1968 m. suteiktas mokslų kandidato laipsnis. [1993/1994] nostrifikuota daktare.
Publikavo mokymo priemonę „Materialinė gėlininkystės fakultatyvo bazė“2.
VVPI vedė bendrosios biologijos dėstymo metodikos pratybas, vadovavo lauko praktikoms, žmogaus anatomijos, fiziologijos ir higienos dėstymo metodiką. 1970 m. suteiktas docentės pedagoginis mokslo vardas.
Nuorodos
1 Griniuvienė O. Užklasinis skaitymas žmogaus anatomijos, fiziologijos ir higienos dėstymo procese. – Vilnius, 1968. – 278 p. (rankraštis, rusų k.).
2 Griniuvienė O. Materialinė gėlininkystės fakultatyvo bazė: metodiniai nurodymai. – Vilnius, 1974. – 47 p.